E. Kotze kombineer raak karaktertekening, simpatieke ruimbeelding, `n ryk getekstureerde taalgebruik en menslike insig om iets heel besonders te skep.
Die bundel het sy ook verrassings en pragtige sintuiglike momente, in konkrete volks- Afrikaans gegee. In "Die aartappeleters" kyk 'n volwasse vrou terug op die sensuele rykdom van die plaasvakansies van haar jeug.
"Maagkoors" is 'n juweel waarin 'n gesonde kind afgeskeep voel weens al die aandag wat haar siek suster, die maagkoorslyer, kry en vra om ook raakgesien te word.
In "Vlees en bloed" word konkrete detail op betekenisvolle wyse gebruik om 'n hele lewe op te som, nie net van die vroue-karakter in die verhaal nie, maar eintlik van 'n hele geslag vroue wat hulle met 'n soort nugter inskiklikheid moes wen daaraan dat hulle leef in 'n "samelewing wat vir mans voorsiening maak". Die man se jagtog en die vrou se verwerking van die vleis is 'n konkrete en kragtige voorbeeld van hulle hele bestaan.